David Sanborn

David William Sanborn (1945–2024) var en amerikansk pop- og jazzsaksofonist.

Kort etter fødselen flyttet David Sanborns familie til St. Louis i Missouri. Fra 1948 til 1956 led han av poliomyelitt. En lege rådet ham til å spille et blåseinstrument, og han valgte altsaksofon. Fra 1957 til 1962 spilte han i bandene til Albert King og Little Milton i forskjellige jazzklubber i St. Louis, og han fikk dermed sine første erfaringer foran et publikum. I 1967 flyttet han med kone og barn til San Francisco og ble der medlem av The Paul Butterfield Blues Band. I 1969 spilte han med dette bandet på musikkfestivalen i Woodstock. Fra 1972 til 1974 var han nesten uavbrutt på turné sammen med Stevie Wonder, David Bowie, Rolling Stones, Gil Evans og Brecker Brothers. I 1997 var han sammen med Eric Clapton og andre på turné med bandet Legends. Han opptrådte mange ganger på Late Night with David Letterman som gikk på NBC, der han regelmessig var med Paul Shaffer og bandet The World's Most Dangerous Band. Han var også med i David Lettermans Late Show with David Letterman på CBS.

 Diskografi (utvalg) 
 Taking Off (1975, Warner, solodebut)
 Hideaway (1980)
 Voyeur (1981, fikk Grammy)
 As We Speak (1982)
 Backstreet (1983)
 Another Hand (1991, Elektra)
 Upfront (1992, Elektra)
 Hearsay (1993, Elektra)
 Pearls (1995, Elektra)
 inside (1999, Elektra)
 Timeagain (2003, Verve)
 Closer (2005, Verve)

 Referanser 

 Eksterne lenker 

 David Sanborn's Italian Fan Club 



Kategori:Jazzsaksofonister fra USA
Kategori:Personer fra Tampa
Kategori:Personer fra St. Louis